www.socialsecurity.gov

Ano Ang SSI?

Ang SSI ay nangangahulugang Supplemental 

Security Income (Karagdagang Kitang Pangseguridad). 

Ito ay isang programang pinatatakbo ng Social Security.

Ang SSI ay nagbibigay ng mga buwanang kabayaran 

sa mga taong may edad na, bulag, may-kapansanan, 

mga taong may kaunti o walang kita at ari-arian.

Ang mga bata at ang mga taong may sapat na 

gulang ay makakukuha ng mga kabayaran dahil sa sila 

ay bulag o may kapansanan. Upang makakuha ng SSI, 

dapat ay may edad ka na, bulag o may-kapansanan:

• May edad na ang ibig sabihin ikaw ay animnaput 

limang taong gulang 65 o mas matanda pa rito.

• Bulag na ang ibig sabihin ikaw ay hindi na lubusang 

makakita o mahinang-mahina na ang iyong paningin.

• May-kapansanan na ang ibig sabihin ay mayroon 

kang pang-katawan o pang-kaisipang kondisyon 

na inaasahang mananatili man lang ng isang 

taon o magiging sanhi ng kamatayan. Ang 

iyong lokal na tanggapan ng Social Security ay 

maaaring makapag-bigay sa iyo ng karagdagang 

impormasyon tungkol sa mga alituntunin tungkol sa 

kapansanan para sa mga taong may sapat na gulang 

at para na rin sa mga bata.

Kung tumatanggap kana ng SSI, karaniwan ay 

makakakuha ka ng food stamp at Medicaid. Ang 

Medicaid ay makakatulong sa pagbabayad ng mga 

singil ng doktor at ospital.

Sarili mong gamit at kitang mayroon ka

Upang makakuha ng SSI, ang pansarili mong gamit 

at kitang mayroon ka ay dapat mas mababa sa mga 

siguradong halaga.

Mga pag-aari mo

Hindi namin binibilang ang lahat ng mga pag-aari 

mo kapag nagpapasiya kami kung makakakuha ka ng 

SSI. Halimbawa, hindi kabilang ang iyong tinitirahan 

at ilan sa mga personal mong ari-arian. Karaniwan ay 

hindi namin isinasaalang-alang ang iyong sasakyan. 

Pag-aari na binibilang namin :

• Pera;

• Account mo sa banko, mga stock, U.S. Savings 

Bonds;

• Real estate;

• Life insurance (seguro sa buhay); at

• Personal na pag-aari.

Maaari kang makatanggap ng SSI kung ang iyong mga 

pag-aari na hindi namin binilang ay hindi hihigit sa:

• $2,000 para sa isang tao; at

• $3,000 para sa mag-asawa 

Kitang mayroon ka

Ang kita ay ang perang natatanggap mo tulad ng:

• Sahod sa pagtatrabaho (suweldo, kita mula sa 

sariling pagne-negosyo);

• Tseke ng Social Security;

• Pension;

• Kabayaran ng Workers’ compensation (bayadpinsala sa mga manggagawa); 

• Interest, dividends, royalties at napanalunan;

• Kompensasyon ng walang trabaho; at

• Regalo (i.e. pera).

Kinita kabilang ang mga bagay na walang value na 

tinanggap mo gaya ng pagkain, kasuotan at kanlungan. 

Tatanggap ka pa rin ng SSI kung may kaunti kang kita.

Iba pang kautusan na dapat

mong malaman

Bago ka makakuha ng SSI, dapat ay nakatira ka

sa Estados Unidos o sa Northern Mariana Islands at 

kailangang kasama ka sa isa sa mga sumusunod

na grupo:

• Mamamayan ng Estados Unidos; o

• Maging nararapat sa kategorya na hindi

ka mamamayan.

Sa karagdagang impormasyon tungkol sa mga 

kautusan para sa mga di-mamamayang nararapat sa 

SSI, kontakin lamang ang iyong lokal na tanggapan 

ng Social Security. Humingi ka ng kopya ng 

publikasyong Supplemental Security Income (SSI) 

Para Sa Mga Di-mamamayan (Publikasyon Blg. 

05-11051-TL).

Paano ka mag-a-apply ng SSI

Tawagan kami sa 1-800-772-1213 para maitalaga sa 

isang kinatawan ng Social Security na makaka-tulong 

sa iyong pag-a-apply, o bisitahin ang iyong lokal na 

Tanggapan ng Social Security. Ang mga magulang o 

Kabayaran Ng Supplemental Security Income 

(Karagdagang Kitang Pangseguridad) 

Kabayaran Ng Supplemental Security Income 

(Karagdagang Kitang Pangseguridad) 

(kabila)
www.socialsecurity.gov

mga tagapag-alaga ay maaaring mag-apply sa

mga batang bulag o may-kapansanan na wala pang

18 taong gulang.

Ano ang dapat dalhin

Mayroon ka dapat ng mga sumusunod na bagay 

bago ka mag-apply. Kahit na wala ka ng lahat ng 

bagay na nakalista, mag-sign up ka pa rin. Ang mga 

tao sa tanggapan ng Social Security ay tutulong sa 

iyo na makuha ang anumang kinakailangan. Paki dala 

lang ang:

• Iyong Social Security kard o talaan ng iyong 

numero ng Social Security;

• Iyong katibayan ng kapanganakan o ibang 

katunayan ng iyong edad;

• Impormasyon tungkol sa tirahan mo, tulad ng iyong 

mortgage o iyong kasunduan sa pag-upa at ang 

pangalan ng kasero/kasera;

• Balik buwis o W-2 forms, mga katunayan ng 

suweldo, mga libreta ng bangko, insurance policies, 

rehistrasyon ng sasakyan, mga rekord ng pondong 

pampalibing at iba pang impormasyon tungkol sa 

iyong kinita at iyong mga pag-aari;

• Kung ikaw ay magsa-sign up dahil sa kapansanan, 

ang mga pangalan, mga address at mga telepono 

ng mga doktor, ospital at mga klinika kung saan ka 

pumunta; at

• Katunayan ng pagiging mamamayan ng Estados 

Unidos o katayuan kahit hindi ka mamamayan

Dapat mo ring dalahin ang iyong checkbook 

o ibang mga papeles na nagpapatunay ng iyong 

bangko, credit union o pinansiyal na institusyon 

para tuwiran naming maipa-deposito ang iyong mga 

kabayaran sa iyong account. Sa tuwirang deposito ng 

mga kabayaran, maiiwasan ang mawala, manakaw 

o maatraso sa koreo ang kabayaran. Ang pera ay 

laging nasa oras at magagamit kaagad nang hindi 

kinakailangang magpunta sa bangko. Ang mga tao 

lamang na walang account sa bangko ang tatanggap 

ng papel na tseke.

Ang salita tungkol sa mga benepisyo ng 

Social Security

Nagbabayad din ang Social Security ng benepisyo 

sa pagre-retiro, sa mga nabalo, at benepisyo sa mga 

may kapansanan na nag-trabaho ng sapat na panahon 

sa ilalim ng Social Security. Para sa karagdagang 

impormasyon tungkol sa mga benepisyong ito, hilingin

ang mga publikasyong Benepisyo Sa Pagre-retiro At 

Sa Mga Nabalo (Publikasyon Blg. 05-10700-TL) o 

Mga Benepiso Para Sa May-kapansanan (Publikasyon 

Blg. 05-10701-TL).

Pagkontak sa Social Security

Para sa mga karagdagang impormasyon at upang 

matagpuan ang aming mga publikasyon, bumisita sa 

aming website sa www.socialsecurity.gov o tumawag 

ng libre sa 1-800-772-1213 (para sa mga bingi o may 

kahirapan sa pandinig, tawagan ang aming TTY na 

numero sa 1-800-325-0778). Masasagot naming ang 

mga specifi c mong katanungan at makapag-bibigay 

kami ng impormasyon sa pamamagitan ng aming 

automated na serbisyo ng telepono 24 oras araw-araw.

Kung kailangan mo ng interpreter sa pag-aasikaso 

ng iyong Social Security, may nakalaan kaming 

serbisyo dito ng libre. Ang mga serbisyo ng interpreter 

ay makukuha kapag kinakausap kami sa telepono o 

sa tanggapan ng Social Security. Tumawag ng libre sa 

aming numero 1-800-772-1213, kung ang salita mo 

ay Tagalog, pindutin ang 1 at maghintay hanggang 

sumagot ang isang kinatawan. Ang Tagalog interpreter 

ay tatawagin para matulungan ka sa iyong tawag. Kung 

hindi matapos ang business mo sa telepono, ikukuha 

ka namin ng appointment para sa lokal na tanggapan 

ng Social Security at aayusin namin na may Tagalog 

interpreter sa oras ng iyong pag-bisita.

Itinuturing naming lihim ang lahat ng mga tawag. 

Nais din naming siguraduhin na maka-tatanggap ka ng 

wasto at magalang na serbisyo. Ito ang dahilan kung 

bakit mayroon kaming pangalawang kinatawan ng 

Social Security na nagmo-monitor ng ilang mga tawag 

sa telepono.

Social Security Administration

SSA Publication No. 05-10702-TL

Supplemental Security Income Payments (Tagalog)

January 2005